## Rješenje o određivanju područja stalnog međunarod­nog cestovnog graničnog prijelaza Slavonski Šamac

### NN 99/2006 (11.9.2006.), Rješenje o određivanju područja stalnog međunarod­nog cestovnog graničnog prijelaza Slavonski Šamac

# POLICIJSKA UPRAVA BRODSKO-POSAVSKA

**2279**

Na temelju članka 15. stavka 2. Zakona o nadzoru državne granice (»Narodne
novine«, broj 173/03), a u svezi s člankom 7. Pravilnika o uvjetima i načinu
određivanja područja graničnog prijelaza (»Narodne novine«, broj 150/04),
Policijska uprava brodsko-posavska donosi:

## RJEŠENJE

### O ODREĐIVANJU PODRUČJA STALNOG MEĐUNARODNOG CESTOVNOG GRANIČNOG PRIJELAZA SLAVONSKI ŠAMAC

Članak 1.

Područje stalnog međunarodnog cestovnog graničnog prijelaza Slavonski Šamac
obuhvaća otvoreni prostor na kojem se nalazi državna cesta D-7, koja se proteže
od državne granice s Republikom Bosnom i Hercegovinom do 745 m u dubini
teritorija Republike Hrvatske, s pripadajućim zelenim površinama.

Članak 2.

Ukupna površina stalnog međunarodnog cestovnog graničnog prijelaza Slavonski
Šamac iznosi 56 600 metara kvadratnih.

Članak 3.

Područje stalnog međunarodnog cestovnog graničnog prijelaza Slavonski Šamac
obuhvaća katastarske čestice: 348/7, 350/3, 350/4, 351/1, 352/1, 352/2, 353/2,
353/3, 354/3, 355/6, 1012/3, 1012/3, 1352/1, 1352/3, 1352/4 k.o. Slavonski Šamac
i graniči s katastarskim česticama: 355/1, 354/1, 353/1, 352/3, 1013/1, 1012/2,
350/1, 350/2, 348/6, 348/1, 348/4, 343/3, 341/1, 1014, 342/2 k.o. Slavonski
Šamac.
Područje graničnog prijelaza obuhvaća i prostor desno i lijevo od prometnice
D-7, gledano u pravcu R. Bosne i Hercegovine namijenjen za obavljanje poslova
policije i carine s posebno uređenim površinama za zaustavljanje.
Na području graničnog prijelaza nalazi se dio mosta preko rijeke Save u dužini
od 243 m, 2 objekta (istok-zapad) gledano u pravcu BiH, svaki po 475 m
kvadratnih površine s prostorijama policije, carine, špediterske službe, pošte i
službe za održavanje čistoće.
Na području graničnog prijelaza nalazi se 6 kontrolnih kućica za obavljanje
granične i carinske kontrole s pripadajućim rampama, jarbol sa zastavom
Republike Hrvatske.
Granični prijelaz ima 5 ulaznih i 5 izlaznih prometnih traka, kao i prostor sa
61 parkiranih mjesta namijenjenih za pregled vozila i robe u putničkom prometu.
Na središnjem dijelu gledano u pravcu BiH, između centralnih objekata nalazi se
6 kontrolnih kućica s ukupno 6 ulazno-izlaznih prometnih traka namijenjenih za
putnički promet.
Lijevo od objekta – istok, gledano u pravcu R BiH, su 2 ulazne prometne trake za
kontrolu vozila i robe u robnom prometu, vaga za odvagu teretnih vozila s
kontejnerom, te 10 parkiranih mjesta za pregled vozila i robe u robnom prometu,
a sa sjeverne strane 20 parkiranih mjesta za pregled vozila i robe u putničkom
prometu.
Desno od objekata - zapad, gledano u pravcu R BiH, su 2 izlazne prometne trake
za kontrolu vozila i robe u robnom prometu, vaga za odvagu teretnih vozila s
kontejnerom, te 11 parkirnih mjesta za pregled vozila i robe u robnom prometu, a
sa sjeverne strane centralnog objekta je 20 parkirnih mjesta za pregled vozila i
robe u putničkom prometu.

Članak 4.

Stupanjem na snagu ovog Rješenja prestaje važiti Pravilnik o određivanju
područja stalnog međunarodnog cestovnog graničnog prijelaza Slavonski Šamac
(»Narodne novine«, broj 35/03).

Članak 5.

Ovo Rješenje stupa na snagu osmog dana od dana objave u »Narodnim novinama«.

Broj: 511-11-03-5/6-3755/2-06.
Slavonski Brod, 5. lipnja 2006.

Načelnik
**Mijo Kršić,** v. r.

Rješenje, NN 99/2006-2279